BSM ปรับตัวขึ้น 4 วันต่อเนื่อง มูลค่าซื้อขายสูงสุดใน mai
BSM พุ่งกว่า 6% มูลค่าซื้อขายสูงสุดในตลาด mai โดยราคาหุ้นปรับตัวขึ้นเป็นวันที่ 4 ติดต่อกัน ทั้งนี้ ณ เวลา 12.14 น. ราคาอยู่ที่ 1.03 บ. บวก 0.06 บ. หรือ 6.19% สูงสุดที่ 1.09 บ. ต่ำสุดที่ 1 บ. มูลค่าซื้อขายที่ 162.91 ลบ.
8 ก.ค. 2558

ผู้สื่อข่าวรายงานว่า ราคาหุ้นบริษัท บิวเดอสมาร์ท จำกัด (มหาชน) หรือ BSM ณ เวลา 12.14 น. ราคาอยู่ที่ 1.03 บาท บวก 0.06 บาท หรือ 6.19% สูงสุดที่ 1.09 บาท ต่ำสุดที่ 1 บาท มูลค่าซื้อขายที่ 162.91 ล้านบาท ขณะที่ดัชนีตลาดหุ้นไทยโดยรวมลบ 0.45%
โดยราคาหุ้น BSM ปรับตัวขึ้นอย่างต่อเนื่องเป็นวันที่ 4 ติดต่อกัน สำหรับปัจจัยที่ส่งผลให้ราคาหุ้นปรับตัวขึ้น มาจากข่าวที่ KCM ร่วมมือกับ BSM พร้อมด้วยผู้บริหาร บริษัท แอสเซท โปรแมเนจเม้นท์ จำกัด (APM) ในฐานะที่บริษัทปรึกษาทางการเงิน ได้เข้าเยี่ยมชมธุรกิจของบริษัทเมื่อปลายสัปดาห์ที่ผ่านมา และคาดว่าจะได้ความชัดเจนเกี่ยวกับความร่วมมือกันในช่วงปลายสัปดาห์นี้
ขณะที่ วานนี้ (7 ก.ค.) ราคาหุ้น KCM อยู่ที่ 1.56 บาท บวก 0.12 บาท หรือ 8.33% สูงสุดที่ 1.56 บาท ต่ำสุดที่ 1.46 บาท มูลค่าซื้อขายที่ 90.54 ล้านบาท ขณะที่ดัชนีตลาดหุ้นไทยโดยรวมบวก 0.72%